CELEX: 11992M/AFI
Language: el
Date: 1992-02-07 00:00:00
Title: Συνθήκη για την Ευρωπαϊκή Ένωση - Τελική πράξη

Avis juridique important

|

11992M/AFI

Συνθήκη για την Ευρωπαϊκή Ένωση - Τελική πράξη  

Επίσημη Εφημερίδα αριθ. C 191 της 29/07/1992 σ. 0095

 ΤΕΛΙΚΗ ΠΡΑΞΗ  1. Οι Συνδιασκέψεις των αντιπροσώπων των κυβερνήσεων των κρατών μελών που συγκλήθηκαν στη Ρώμη στις 15 Δεκεμβρίου 1990 για να θεσπίσουν με κοινή συμφωνία τις τροποποιήσεις που πρέπει να επέλθουν στη συνθήκη για την ίδρυση της Ευρωπαϊκής Οικονομικής Κοινότητας ενόψει της πραγματοποίησης της Πολιτικής Ένωσης και ενόψει των τελικών σταδίων της Οικονομικής και Νομισματικής Ένωσης, καθώς και οι Συνδιασκέψεις που συγκλήθηκαν στις Βρυξέλλες στις 3 Φεβρουαρίου 1992 με σκοπό να επιφέρουν στις συνθήκες για την ίδρυση αντίστοιχα της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενεργείας τις τροποποιήσεις που συνεπάγονται οι μελετώμενες τροποποιήσεις της συνθήκης για την ίδρυση της Ευρωπαϊκής Οικονομικής Κοινότητας, εξέδωσαν τα ακόλουθα κείμενα:  Ι. Συνθήκη για την Ευρωπαϊκή Ένωση ΙΙ. Πρωτόκολλα  1.  Πρωτόκολλο για την απόκτηση ακινήτων στη Δανία  2.  Πρωτόκολλο σχετικά με το άρθρο 119 της συνθήκης για την ίδρυση της Ευρωπαϊκής Κοινότητας  3.  Πρωτόκολλο για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας  4.  Πρωτόκολλο σχετικά με το καταστατικό του Ευρωπαϊκού Νομισματικού Ιδρύματος  5.  Πρωτόκολλο σχετικά με τη διαδικασία του υπερβολικού ελλείμματος  6.  Πρωτόκολλο σχετικά με τα κριτήρια σύγκλισης που αναφέρονται στο άρθρο 109 Ι της συνθήκης για την ίδρυση της Ευρωπαϊκής Κοινότητας  7.  Πρωτόκολλο για την τροποποίηση του πρωτοκόλλου περί των προνομίων και ασυλιών των Ευρωπαϊκών Κοινοτήτων  8.  Πρωτόκολλο σχετικά με τη Δανία   9.  Πρωτόκολλο σχετικά με την Πορτογαλία 10.  Πρωτόκολλο για την μετάβαση στο τρίτο στάδιο της Οικονομικής και Νομισματικής Ένωσης 11.  Πρωτόκολλο για ορισμένες διατάξεις που αφορούν το Ηνωμένο Βασίλειο της Μεγάλης Βρετανίας και Βορείου Ιρλανδίας 12.  Πρωτόκολλο σχετικά με ορισμένες διατάξεις που αφορούν τη Δανία 13.  Πρωτόκολλο για τη Γαλλία 14.  Πρωτόκολλο σχετικά με την κοινωνική πολιτική, στο οποίο προσαρτάται συμφωνία η οποία έχει συναφθεί μεταξύ των κρατών μελών της Ευρωπαϊκής Κοινότητας, εξαιρέσει του Ηνωμένου Βασιλείου της Μεγάλης Βρετανίας και Βορείου Ιρλανδίας, στην οποία επισυνάπτονται δύο δηλώσεις 15.  Πρωτόκολλο σχετικά με την οικονομική και κοινωνική συνοχή 16.  Πρωτόκολλο σχετικά με την Οικονομική και Κοινωνική Επιτροπή και την Επιτροπή των Περιφερειών 17.  Πρωτόκολλο προσαρτημένο στη συνθήκη για την Ευρωπαϊκή Ένωση και στις συνθήκες για την ίδρυση των Ευρωπαϊκών Κοινοτήτων Οι Συνδιασκέψεις συμφώνησαν ότι τα πρωτόκολλα που αναφέρονται στα σημεία 1 έως 16 ανωτέρω θα προσαρτηθούν στη συνθήκη για την ίδρυση της Ευρωπαϊκής Κοινότητας και ότι το πρωτόκολλο που αναφέρεται στο σημείο 17 ανωτέρω θα προσαρτηθεί στη συνθήκη για την Ευρωπαϊκή Ένωση και στις συνθήκες για την ίδρυση των Ευρωπαϊκών Κοινοτήτων.  2. Κατά την υπογραφή των κειμένων αυτών, οι Συνδιασκέψεις ενέκριναν τις δηλώσεις που απαριθμούνται κατωτέρω και προσαρτώνται στην παρούσα τελική πράξη.  ΙΙΙ. Δηλώσεις  1.  Δήλωση για την πολιτική άμυνα, την ενέργεια και τον τουρισμό  2.  Δήλωση για την ιθαγένεια κράτους μέλους  3.  Δήλωση σχετικά με το τρίτο μέρος, τίτλοι ΙΙΙ και VI, της συνθήκης για την ίδρυση της Ευρωπαϊκής Κοινότητας  4.  Δήλωση σχετικά με το τρίτο μέρος, τίτλος VI, της συνθήκης για την ίδρυση της Ευρωπαϊκής Κοινότητας  5.  Δήλωση σχετικά με τη νομισματική συνεργασία με τις τρίτες χώρες  6.  Δήλωση σχετικά με τις νομισματικές σχέσεις με τη Δημοκρατία του Αγίου Μαρίνου, το κράτος του Βατικανού και το Πριγκηπάτο του Μονακό  7.  Δήλωση σχετικά με το άρθρο 73 Δ της συνθήκης για την ίδρυση της Ευρωπαϊκής Κοινότητας  8.  Δήλωση σχετικά με το άρθρο 109 της συνθήκης για την ίδρυση της Ευρωπαϊκής Κοινότητας  9.  Δήλωση σχετικά με το τρίτο μέρος, τίτλος XVI, της συνθήκης για την ίδρυση της Ευρωπαϊκής Κοινότητας 10.  Δήλωση για τα άρθρα 109, 130 Ρ και 130 Ω της συνθήκης για την ίδρυση της Ευρωπαϊκής Κοινότητας 11.  Δήλωση για την οδηγία της 24ης Νοεμβρίου 1988 (Εκπομπές) 12.  Δήλωση για το Ευρωπαϊκό Ταμείο Ανάπτυξης 13.  Δήλωση σχετικά με το ρόλο των Εθνικών Κοινοβουλίων στην Ευρωπαϊκή Ένωση 14.  Δήλωση σχετικά με τη διάσκεψη των Κοινοβουλίων 15.  Δήλωση για τον αριθμό των μελών της Επιτροπής και του Ευρωπαϊκού Κοινοβουλίου 16.  Δήλωση για την ιεράρχηση των κοινοτικών πράξεων 17.  Δήλωση σχετικά με το δικαίωμα της πρόσβασης στην πληροφόρηση 18.  Δήλωση σχετικά με το εκτιμώμενο κόστος των προτάσεων της Επιτροπής 19.  Δήλωση σχετικά με την εφαρμογή του κοινοτικού δικαίου  20.  Δήλωση σχετικά με την εκτίμηση των επιπτώσεων των κοινοτικών μέτρων στο περιβάλλον 21.  Δήλωση σχετικά με το Ελεγκτικό Συνέδριο 22.  Δήλωση για την Οικονομική και Κοινωνική Επιτροπή 23.  Δήλωση σχετικά με τη συνεργασία με τις φιλανθρωπικές οργανώσεις 24.  Δήλωση σχετικά με την προστασία των ζώων 25.  Δήλωση σχετικά με την αντιπροσώπευση των συμφερόντων των υπερπόντιων χωρών και εδαφών που αναφέρονται στο άρθρο 227 παράγραφοι 3 και 5, στοιχεία α) και β) της συνθήκης για την ίδρυση της Ευρωπαϊκής Κοινότητας 26.  Δήλωση σχετικά με τις εξόχως απόκεντρες περιοχές της Κοινότητας 27.  Δήλωση για την ψηφοφορία στον τομέα της κοινής εξωτερικής πολιτικής και πολιτικής ασφαλείας 28.  Δήλωση για τους πρακτικούς διακανονισμούς στον τομέα της κοινής εξωτερικής πολιτικής και πολιτικής ασφαλείας 29.  Δήλωση για την χρήση γλωσσών στον τομέα της κοινής εξωτερικής πολιτικής και πολιτικής ασφαλείας 30.  Δήλωση για τη Δυτικοευρωπαϊκή Ένωση 31.  Δήλωση σχετικά με το άσυλο 32.  Δήλωση σχετικά με την αστυνομική συνεργασία 33.  Δήλωση σχετικά με τις διαφορές μεταξύ της ΕΚΤ και του ΕΝΙ, αφενός, και των υπαλλήλων τους, αφετέρου Έγινε στο Μάαστριχτ, στις 7 Φεβρουαρίου χίλια εννιακόσια ενενήντα δύο.